Évrose piirkonnaüksus
Évrose piirkonnaüksus (kreeka keeles Περιφερειακή ενότητα Έβρου) on Kreeka piirkonnaüksus Ida-Makedoonia ja Traakia piirkonna idaosas, Kreeka põhjapoolseim piirkonnaüksus. See piirneb idas Türgiga ning põhjas ja loodes Bulgaariaga. Évrose piirkonnaüksuse territoorium langeb kokku varasema Évrose maakonna territooriumiga. Koos Xánthi ja Rodope maakonnaga moodustab see Traakia geograafilise piirkonna. Piirkonnaüksus on nime saanud Türgi ja Kreeka vahelise piirijõe Évrose (Maritsa) järgi. Piirkonnaüksuse halduskeskus on Alexandroúpoli.